
DR 30.11.2009 39 

 
Walau bagaimanapun, pihak kementerian melalui Kempen Membeli Barangan 

Malaysia terus menjalankan kempen-kempen mempromosi barang-barang buatan 
Malaysia.  

Yang Berhormat Batang Sadong bertanya mengenai bagaimana cara untuk 
menyertai Skim Jaminan Usahawan Kecil ataupun SJUK. Untuk Makluman Yang 
Berhormat, skim ini dilaksanakan oleh dua agensi iaitu oleh TEKUN Nasional di bawah 
Kementerian Pertanian Industri dan Asas Tani, dan juga di bawah Majlis Amanah Rakyat di 
bawah Kementerian Kemajuan Luar Bandar dan Wilayah, manakala bagi Program 
Technopreneur Bumiputera, ia dilaksanakan oleh MARA.  

Yang Berhormat juga ingin mendapat penjelasan mengenai Program Latihan 
Perdagangan dan Kepenggunaan. Untuk makluman Yang Berhormat, ia dibahagikan 
kepada empat kategori: 

(i) Program Latihan Kepenggunaan yang dilaksanakan oleh 
bahagian kepenggunaan KPDNKK dan semua pejabat negeri; 

(ii) Program Latihan Harta Intelek yang dilaksanakan oleh MIPO 
ataupun Perbadanan Harta Intelek Malaysia; 

(iii) Program Latih Dan Kerja yang terbuka kepada lepasan sekolah, 
diploma dan ijazah; dan 

(iv) Program Latihan Penguatkuasaan yang dikhaskan untuk 
anggota penguat kuasa sahaja.  

Tuan Pengerusi, ramai di kalangan Ahli Yang Berhormat membangkitkan isu 
mengenai jualan langsung. Yang Berhormat Pasir Mas ingin mengetahui jumlah syarikat 
jualan langsung dan peratusan milik tempatan berbanding dengan milik asing. Pada masa 
ini, terdapat 705 buah syarikat jualan langsung mengikut kategori seperti berikut:- 

(i) berbilang tingkat atau multilevel sebanyak 457; 

(ii) satu tingkat atau single level sebanyak 179; 

(iii) pesanan pos satu tingkat sebanyak 32; dan 

(iv) pesanan pos sebanyak 37. 

Dari jumlah tersebut, lebih daripada 90 peratus merupakan milik tempatan 
manakala 10 peratus adalah pemilikan asing.  

Beliau juga ingin mendapat makluman mengenai syarikat-syarikat tempatan yang 
boleh dijadikan sebagai contoh dan boleh dianggap sebagai berjaya dan sebagainya. Saya 
ingin memberikan beberapa contoh sahaja. Di antara syarikat tempatan yang boleh 
dianggap sebagai berjaya dan boleh dijadikan sebagai contoh adalah CNI, Zhulian 
Marketing Sdn. Bhd., Gamat Emas Sdn. Bhd., DXN Marketing Sdn. Bhd. dan lain-lain. 
Manakala syarikat kepentingan asing yang mempunyai ekuiti asing adalah seperti berikut, 
iaitu Avon Cosmetic, Amway, Cosway dan juga Shaklee Sdn. Bhd.  

Bagi Akta Jualan Langsung, memang terdapat beberapa kelemahan. Maka 
dengan itu, pihak kementerian bercadang untuk mengadakan pindaan kepada Akta Jualan 
Langsung 1993 dengan memasukkan klausa yang lebih luas tentang Skim Piramid. Akta ini 
dipinda kerana didapati akta yang sedia ada mempunyai kelompangan dan tidak dapat 
mengambil tindakan yang berkesan terhadap penipuan yang dijalankan secara internet.  

■1440 

 Selain daripada itu, aspek penguatkuasaan juga diperketatkan bagi mengenakan 
penalti yang lebih tinggi terhadap mereka yang mempromosikan skim piramid. Selain itu 
definisi jualan langsung akan dipinda selaras dengan perkembangan semasa, dengan 
definisi baru ini, perniagaan atau promosi jualan langsung atau penipuan Internet boleh 
dipantau dan diambil tindakan. Pindaan Akta Jualan Langsung dijangka akan dibentangkan 
di Parlimen pada Mac 2010 sebagai bacaan kali pertama.  



Walau bagaimanapun, pihak kementerian melalui Kempen Membeli Barangan. Malaysia terus menjalankan kempen-kempen mempromosi barang-barang buatan Malaysia. Yang Berhormat Batang Sadong bertanya mengenai bagaimana cara untuk menyertai Skim Jaminan Usahawan Kecil ataupun SJUK. Untuk Makluman Yang Berhormat, skim ini dilaksanakan oleh dua agensi iaitu oleh TEKUN Nasional di bawah Kementerian Pertanian Industri dan Asas Tani, dan juga di bawah Majlis Amanah Rakyat di bawah Kementerian Kemajuan Luar Bandar dan Wilayah, manakala bagi Program Technopreneur Bumiputera, ia dilaksanakan oleh MARA. Yang Berhormat juga ingin mendapat penjelasan mengenai Program Latihan Perdagangan dan Kepenggunaan. Untuk makluman Yang Berhormat, ia dibahagikan kepada empat kategori: (i) Program Latihan Kepenggunaan yang dilaksanakan oleh bahagian kepenggunaan KPDNKK dan semua pejabat negeri; (ii) Program Latihan Harta Intelek yang dilaksanakan oleh MIPO ataupun Perbadanan Harta Intelek Malaysia; (iii) Program Latih Dan Kerja yang terbuka kepada lepasan sekolah, diploma dan ijazah; dan. (iv) Program Latihan Penguatkuasaan yang dikhaskan untuk anggota penguat kuasa sahaja. Tuan Pengerusi, ramai di kalangan Ahli Yang Berhormat membangkitkan isu mengenai jualan langsung. Yang Berhormat Pasir Mas ingin mengetahui jumlah syarikat jualan langsung dan peratusan milik tempatan berbanding dengan milik asing. Pada masa ini, terdapat 705 buah syarikat jualan langsung mengikut kategori seperti berikut:-. (i) berbilang tingkat atau multilevel sebanyak 457; (ii) satu tingkat atau single level sebanyak 179; (iii) pesanan pos satu tingkat sebanyak 32; dan. (iv) pesanan pos sebanyak 37. Dari jumlah tersebut, lebih daripada 90 peratus merupakan milik tempatan manakala 10 peratus adalah pemilikan asing. Beliau juga ingin mendapat makluman mengenai syarikat-syarikat tempatan yang boleh dijadikan sebagai contoh dan boleh dianggap sebagai berjaya dan sebagainya. Saya ingin memberikan beberapa contoh sahaja. Di antara syarikat tempatan yang boleh dianggap sebagai berjaya dan boleh dijadikan sebagai contoh adalah CNI, Zhulian Marketing Sdn. Bhd., Gamat Emas Sdn. Bhd., DXN Marketing Sdn. Bhd. dan lain-lain. Manakala syarikat kepentingan asing yang mempunyai ekuiti asing adalah seperti berikut, iaitu Avon Cosmetic, Amway, Cosway dan juga Shaklee Sdn. Bhd. Bagi Akta Jualan Langsung, memang terdapat beberapa kelemahan. Maka dengan itu, pihak kementerian bercadang untuk mengadakan pindaan kepada Akta Jualan Langsung 1993 dengan memasukkan klausa yang lebih luas tentang Skim Piramid. Akta ini dipinda kerana didapati akta yang sedia ada mempunyai kelompangan dan tidak dapat mengambil tindakan yang berkesan terhadap penipuan yang dijalankan secara internet. #1440. Selain daripada itu, aspek penguatkuasaan juga diperketatkan bagi mengenakan penalti yang lebih tinggi terhadap mereka yang mempromosikan skim piramid. Selain itu definisi jualan langsung akan dipinda selaras dengan perkembangan semasa, dengan definisi baru ini, perniagaan atau promosi jualan langsung atau penipuan Internet boleh dipantau dan diambil tindakan. Pindaan Akta Jualan Langsung dijangka akan dibentangkan di Parlimen pada Mac 2010 sebagai bacaan kali pertama.